РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 5

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 27 февруари2019 г.  

Днес, 27 февруари 2019 г.  от 13,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА - отсъства
БОРЯНА ДИМИТРОВА  
ДРАГОМИР КОЯДЖИКОВ  
КРАСИМИР ШЕКЕРДЖИЕВ  	

От администрацията на Висшия съдебен съвет присъства експертният сътрудник към комисията: Галина Хаджиева – старши експерт в отдел „САОД“ и техническият сътрудник Росица Енчева – гл. специалист в отдел „САОД“.

Заседанието протече при следния дневен ред: 
1.  Предложение за преразглеждане на процедурата за преместване по чл. 194, ал. 1 ЗСВ от Районен съд - Сливен в Софийски районен съд, Гражданско отделение,  във връзка със становище изх. № РД-09-9/11.02.2019 г. от административния ръководител на  Районен съд – Сливен. 
 2.   Предложение от Олга  Керелска и Даниела Марчева – членове на  СК на ВСС относно откриване на процедура за преместване по реда на  чл. 194, ал. 1 ЗСВ от нисконатоварени във високонатоварени районни съдилища.
3. Писма изх. № 2780/28.01.2019 г. от административния ръководител на Районен съд – Пловдив и изх. № 27/29.01.2019 г. от административния ръководител на  Районен съд - Девин относно дадени  указания  от КСКНСС   за приложение на статистически код 4260 от Номенклатурата на статистически кодове за наказателни дела за образуване и разпределяне  на делата по жалби срещу законността на задържането.
4. Предложение от Александър Ангелов - административен ръководител на Софийски районен съд за начин на измерване на реалната натовареност на съдиите. 
След разисквания по предварително обявения дневния ред,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание като т. 5 следната допълнителна точка:
5. Извлечение по т. 13 от протокол № 7/25.02.2019 г. на КАК към СК на ВСС относно предложение от административния ръководител – председател на  Окръжен съд – Смолян за прекратяване командироването в Софийски районен съд на Веселина  Иванова Димчева – съдия в РС – Златоград.

 По дневния ред: 

1. ОТНОСНО: Предложение за преразглеждане на процедурата за преместване по чл. 194, ал. 1 ЗСВ от Районен съд - Сливен в Софийски районен съд, Гражданско отделение,  във връзка със становище изх. № РД-09-9/11.02.2019 г. от административния ръководител на  Районен съд – Сливен. 
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Отлага разглеждането на точката до влизане в сила на административните актове на Върховния административен съд по жалбите на Наталия Петкова – съдия в Районен съд - Сливен и Нина Коритарова – съдия в Районен съд – Сливен против решение  по т. 16.7, протокол № 1/15.01.2019 г. на Съдийската колегия на Висшия съдебен съвет. 
 
2. ОТНОСНО: Предложение от Олга  Керелска и Даниела Марчева – членове на  СК на ВСС относно откриване на процедура за преместване по реда на  чл. 194, ал. 1 ЗСВ от нисконатоварени във високонатоварени районни съдилища.
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема за сведение Предложение от Олга  Керелска и Даниела Марчева – членове на  СК на ВСС относно откриване на процедура за преместване по реда на  чл. 194, ал. 1 ЗСВ от нисконатоварени във високонатоварени районни съдилища.
2.2. Изразява становище, че е налице необходимост от извършване на предварително проучване за магистратите от всички районни съдилища с щатна численост не по-малка от двама съдии, които желаят да се преместят по реда на чл. 194, ал. 1 ЗСВ в друг равен по степен орган на съдебната власт, като се даде възможност за подаване на заявления в срок до 15.03.2019 г. 
2.3. Да се изпрати решението  по т. 2.2. на административните ръководители на всички районни съдилища, в които щатната численост надхвърля две щатни бройки, като им се укаже, че следва да уведомят всички магистрати.

3. ОТНОСНО:  Писма изх. № 2780/28.01.2019 г. от административния ръководител на Районен съд – Пловдив и изх. № 27/29.01.2019 г. от административния ръководител на  Районен съд - Девин относно дадени  указания  от КСКНСС   за приложение на статистически код 4260 от Номенклатурата на статистически кодове за наказателни дела за образуване и разпределяне  на делата по жалби срещу законността на задържането.
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	3.1. Приема за сведение писмо изх. № 2780/28.01.2019 г. от административния ръководител на Районен съд – Пловдив и писмо изх. № 27/29.01.2019 г. от административния ръководител на  Районен съд – Девин.
	3.2.  Изпраща материалите по т. 3.1, ведно с препис от решението на КСКНСС по т. 6, протокол № 1/16.01.2019 г., на председателя на работната група за изменение на Правилника за администрацията в съдилищата, сформирана към Комисия „Съдебна администрация“ към СК на ВСС, за обсъждане. 

4. ОТНОСНО:  Предложение от Александър Ангелов - административен ръководител на Софийски районен съд за начин на измерване на реалната натовареност на съдиите.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1.  Приема за сведение предложението от       Александър Ангелов - административен ръководител на Софийски районен съд за начин на измерване на реалната натовареност на съдиите.    
4.2.  Предоставя предложението по т. 4.1.  на Красимир Шекерджиев – член на КСКНСС, във връзка с решението на СК на ВСС по протокол № 6/19.02.2019 г.  т. 4 на СК на ВСС, с което му е възложено разработване на нова концепция за измерване на натовареността на съдиите.              
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
5. ОТНОСНО:  Извлечение по т. 13 от протокол № 7/25.02.2019 г. на КАК към СК на ВСС относно предложение от административния ръководител – председател на  Окръжен съд – Смолян за прекратяване командироването в Софийски районен съд на Веселина  Иванова Димчева – съдия в РС – Златоград.

При отвод на Даниела Марчева - председател на КСКНСС по т. 5 от дневния ред, с 3 гласа „За“		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет  
Р Е Ш И:
5.1. Приема извлечение по т. 13 от протокол № 7/25.02.2019 г. на на Комисията по атестирането и конкурсите към СК на ВСС. 
5.1. Намира за основателно предложението на административния ръководител на Окръжен съд - Смолян (Вх. № ВСС-2488/25.02.2019 г.) за прекратяване командироването в Софийски районен съд на Веселина Иванова Димчева - съдия в Районен съд - Златоград.
Мотиви: Утвърдената щатна численост на  Районен съд – Златоград е от 2 (двама) съдии, в т.число и административния ръководител. Към настоящия момент единственият назначен съдия в Районен съд – Златоград е Веселина Иванова Димчева, встъпила в длъжност, считано от 26.06.2017 г., след изтичането на срока по чл. 240 от ЗСВ като младши съдия в Окръжен съд – Смолян. Поради овакантената длъжност „административен ръководител - председател” на Районен съд – Златоград, с решение на Съдийската колегия на ВСС по пр. № 26/20.06.2017 г., за изпълняващ функциите е определен Динко Карамфилов Хаджиев - съдия в Районен съд -  Мадан. 
По данни от статистически форми за отчет за 2018 г. Районен съд – Златоград е с  натовареност по щат на един съдия месечно, както следва:  брой постъпилите дела - 20.08, брой дела за разглеждане - 23.42 и брой свършени дела - 19.71. По отношение на действителната натовареност данните са следните: брой постъпилите дела – 34.43, брой дела за разглеждане – 40.14 и брой свършени дела – 33.79.
Съдия Димчева, считано от 12.02.2018 г.,  със заповед № 91 от 15.01.2018 г. на председателя на Върховния касационен съд е командирована в Софийски районен съд. Поради овакантените длъжности в РС – Златоград и РС – Мадан, се налага периодично да се командироват съдии от ОС – Смолян. 
Независимо че натовареността на съда не е висока, командироването на съдия Веселина Димчева в Софийски районен съд води до дисбаланс в работата на Районен съд – Златоград.
Във връзка с горното Комисията счита, за основателно да предложи на Съдийската колегия на ВСС да упражни правомощието си по чл. 30, ал. 5, т. 18 от ЗСВ и да прекрати командироването в Софийски районен съд на Веселина Иванова Димчева, съдия в Районен съд – Златоград.

5.2. Внася в следващо заседание на Съдийската колегия към ВСС, предложението на административния ръководител на Окръжен съд - Смолян  за прекратяване на командироването на Веселина Иванова Димчева, съдия в Районен съд - Златоград. 
 5.3. Предлага на Съдийската колегия на ВСС да приеме следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И :

1.  Прекратява командироването в Софийски районен съд на Веселина Иванова Димчева, съдия в Районен съд - Златоград.

 
 	
ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:      
  /п/
     
ДАНИЕЛА МАРЧЕВА